paragraph_text: Druga važna karakteristika koja vrijedi za cijeli ovaj kraj je dvostruka morfologija. Već krajem proljeća ova plemena žive raštrkano po malenim grupama koje se bave lovom, sakupljanjem korijenja i šumskih bobica i riječnim ribolovom na lososa. Nastupom zime ove raštrkane skupine sakupljaju se po 'gradovima', stalnim naseljima koja se satoje od drvenih kuća, gotovo europskog izgleda u kojima se vodi veoma buran društveni život. To je vrijeme međusobnih posjeta, kada se posjećuju čitava sela, klanovi pa i plemena. Te posjete redovito dosta dugo traju. To je vrijeme sklapanja brakova i priređivanja beskrajnih obreda potlača, u kojima se nemilice troši sve što se tijekom godine marljivo sakupljalo i štedjelo.